Parakki

Parakki on oleskelu- tai varastotiloja sisältävä siirreltävä kontti tai väliaikaiseksi tarkoitettu rakennus. Toisinaan parakeiksi kutsutaan myös pysyväksi tarkoitettuja rakennuksia, joiden ulkomuoto tai rakenteet muistuttavat varsinaisia parakkeja. Parakkikontti muistuttaa hieman asuntovaunua, mutta keskeisenä erona on se, että parakissa ei ole renkaita ja vetoaisaa, vaan sitä siirrellään esim. nosturin tai vaihtolavalaitteiston ja kuorma-auton avulla. Yleisiä parakkikokoja ovat 3×7 m ja 3×6 m. Parakkeja kutsutaan myös sanoilla "viipale","työmaatila" ja "koppi".

Parakkeja on käytetty myös suurten väkijoukkojen majoittamiseen tilanteissa, joissa tarve tulee äkillisesti tai se on tilapäisluontoista. Tällaisia ovat olleet rakennustyömaiden ohella historian saatossa eri valtioiden vanki- ja keskitysleirit. Myös sotilaita on majoitettu parakkeihin. Suomalaisittain tunnettu kirjallinen kuvaus sotilaiden parakkimajoituksesta on Väinö Linnan romaanissa Tuntematon sotilas kuvattu parakkikylä paloaukean reunalla "lähellä Joensuun kaupunkia".

Parakkikoulu-nimitystä käytetään tilapäisiksi tarkoitetuista koulurakennuksista.

Parakkeja voidaan käyttää myös työ- ja harrastetiloina ja esimerkiksi bändien treenitiloina. Parakit soveltuvat taiteilijoille, käsityöläisille, muusikoille ja monille muille eri alojen ammattilaisille ja harrastajille.

Katso myös
 Siirrettävä talo ()

Lähteet 
Varastorakennukset
Tilat